 P oo aanu waydiinay farqiga u dhexeeya Xasuuqyadii ka dhacay Wadamadii uu hore uga soo hawlgalay khaasatan Bosnia iyo kan ka dhacay Somaliland ayaa waxa uu yidhi Waxaan u arkaa Nasiib daro qoomamo iyo ciil leh, Farqiguna waa Afrika oo badanaa ah goob la iska iloobay, waxaan dareemayaa in qof kastaa uu iska xidhay arrimaha Afrika, balse anigu waxaan aad ugu dhawahay Afrika, maxaayeelay waxa aan ka imid dalka Peru oo ku yaala Latin America waxaan ahay qof ka yimid dunida saddexaad sida aad ogtahay, sidaa darteed kamaan iman wadamada safka hore ee waxaan ka imid dunida saddexaad, waxaanan carabka ku adkaynayaa in in badan la iska iloobay Afrika, arinta saamaynta weyn lihina waxa weeyaan waxa laga yaabaa in aanay jirin dawlad kaliya oo qaada masuuliyada inay Xisaabiso ama qiimayso dadka ka maqan ee dhintay, taasina waa mid aad iyo aad muhiim u ah, waxaana tusaale aad u wanaagsan kuugu filan qaarada Afriga guud ahaanteedba. 